Document ID: 32009D0048

KOMISJONI OTSUS,
22. jaanuar 2009,
millega vabastatakse teatavad isikud nõukogu määrusega (EMÜ) nr 2474/93 Hiina Rahvavabariigist pärit jalgratastele kehtestatud dumpinguvastase tollimaksu (mida on viimati säilitatud ja muudetud määrusega (EÜ) nr 1095/2005) laiendamisest teatavatele jalgratta varuosadele ning millega tühistatakse määrusega (EÜ) nr 88/97 teatavate isikute suhtes kehtestatud, Hiina Rahvavabariigist pärit teatavatele jalgratta varuosadele laiendatud dumpinguvastase tollimaksu tasumise peatamine
(teatavaks tehtud numbri K(2009) 157 all)
(2009/48/EÜ)
EUROOPA ÜHENDUSTE KOMISJON
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”),
võttes arvesse nõukogu 10. jaanuari 1997. aasta määrust (EÜ) nr 71/97, millega laiendatakse Hiina Rahvavabariigist pärit jalgrataste suhtes määrusega (EMÜ) nr 2474/93 kehtestatud lõplikku dumpinguvastast tollimaksu teatavate Hiina Rahvavabariigist pärit jalgratta varuosade impordile ning kehtestatakse laiendatud tollimaks vastavalt määrusele (EÜ) nr 703/96 registreeritud impordi suhtes (edaspidi „laiendav määrus”), (2)
võttes arvesse komisjoni 20. jaanuari 1997. aasta määrust (EÜ) nr 88/97 Hiina Rahvavabariigist pärit teatud jalgrattavaruosade impordi vabastamise kohta nõukogu määrusega (EMÜ) nr 2474/93 (3) kehtestatud dumpinguvastase tollimaksu nõukogu määrusega (EÜ) nr 71/97 kehtestatud laiendamisest (edaspidi „tollimaksust vabastamise määrus”), eriti selle artiklit 7,
olles konsulteerinud nõuandekomiteega,
ning arvestades järgmist:
(1)
Pärast tollimaksust vabastamise määruse jõustumist esitasid mitmed jalgrataste monteerijad vastavalt kõnealuse määruse artiklile 3 taotlused määrusega (EÜ) nr 71/97 teatavatele Hiina Rahvavabariigist pärit jalgratta varuosadele laiendatud dumpinguvastasest tollimaksust („laiendatud dumpinguvastane tollimaks”) vabastamise kohta. Komisjon avaldas Euroopa Liidu Teatajas jalgrataste kokkupanemisega tegelevate selliste ettevõtjate järjestikused nimekirjad, (4) kelle puhul peatati laiendatud dumpinguvastase tollimaksu tasumine vabaks ringluseks deklareeritud oluliste jalgratta varuosade impordilt vastavalt tollimaksust vabastamise määruse artikli 5 lõikele 1.
(2)
Pärast uurimisaluste isikute nimekirja (5) avaldamist on valitud uurimisperiood. See on periood 1. jaanuarist 2007 kuni 30. juunini 2008. Kõigile uurimisalustele isikutele saadeti küsimustik, kus paluti teavet asjakohase uurimisperioodi jooksul läbi viidud koostetoimingute kohta.
A. TOLLIMAKSUST VABASTAMISE TAOTLUSED EELNEVALT PEATATUD TOLLIMAKSU SUHTES
1. Vastuvõetavad tollimaksust vabastamise taotlused
(3)
Komisjon sai tabelis 1 loetletud isikutelt kogu vajaliku teabe, et kindlaks teha nende taotluste vastuvõetavus. Nende isikute puhul peatati tollimaks pärast teabe esitamise kuupäeva. Esitatud teave vaadati läbi ja vajaduse korral kontrolliti seda asjaomaste isikute valdustes. Selle teabe põhjal leidis komisjon, et tabelis 1 loetletud isikute taotlused on vastuvõetavad vastavalt tollimaksust vabastamise määruse artikli 4 lõikele 1.
Tabel 1
Nimi
Aadress
Riik
TARICi lisakood
Blue Ocean Hungary Ltd.
Sukorói u. 8, 8097 Nadap
HU
A858
Canyon Bicycles GmbH
Koblenzer Straße 236, 56073 Koblenz
DE
A856
Euro Bike Products
Ul. Starolecka 18, 61-361 Poznan
PL
A849
KOVL spol. s.r.o.
Choceradská 3042/20, 14100 Prague
CZ
A838
MICPOL
Ul. Myśliborska 93 A/62, 03-185 Warsaw
PL
A839
N&W Cycle GmbH
Mühlenhof 5, 51598 Friesenhagen
DE
A852
Radsportvertrieb Dietmar Bayer GmbH
Zum Acker 1, 56244 Freirachdorf
DE
A850
Special Bike Società Cooperativa
Via dei Mille n. 50, 71042 Cerignola (FG)
IT
A533
(4)
Asjaolud, mis komisjon lõpuks kindlaks tegi, näitavad, et kõigi taotlejate puhul oli nende koostetoimingutes kasutatavate Hiina Rahvavabariigist pärit varuosade väärtus alla 60 % nendes koostetoimingutes kasutatud varuosade koguväärtusest, ning seepärast jäävad need algmääruse artikli 13 lõike 2 reguleerimisalast välja.
(5)
Nendel põhjustel ja kooskõlas tollimaksust vabastamise määruse artikli 7 lõikega 1 tuleks eespool esitatud tabelis loetletud isikud laiendatud dumpinguvastasest tollimaksust vabastada.
(6)
Kooskõlas tollimaksust vabastamise määruse artikli 7 lõikega 2 peaks tabelis 1 loetletud isikute vabastamine laiendatud dumpinguvastasest tollimaksust jõustuma nende taotluste laekumise kuupäeval. Lisaks sellele tuleb lugeda kehtetuks nende isikute tollivõlg seoses laiendatud dumpinguvastase tollimaksuga alates nende esitatud tollimaksust vabastamise taotluste vastuvõtmise kuupäevast.
2. Tagasilükatavad tollimaksust vabastamise taotlused ja taotluste tagasivõtmine
(7)
Tabelis 2 nimetatud isik esitas samuti taotlused laiendatud dumpinguvastasest tollimaksust vabastamiseks.
Tabel 2
Nimi
Aadress
Riik
TARICi lisakood
Eusa Mart
European Sales & Marketing GmbH & Co. KG
An der Welle 4, 60322 Frankfurt am Main
DE
A857
(8)
Kõnealune isik ei vastanud küsimustikule.
(9)
Kuna tabelis 2 loetletud isik ei vastanud tollimaksust vabastamise määruse artikli 6 lõikes 2 sätestatud vabastuse saamise kriteeriumidele, peab komisjon tema vabastustaotlused kooskõlas määruse artikli 7 lõikega 3 tagasi lükkama. Seda silmas pidades tuleb tollimaksust vabastamise määruse artiklis 5 osutatud laiendatud dumpinguvastase tollimaksu tasumise peatamine tühistada ning kõnealuselt isikult laiendatud dumpinguvastane tollimaks taotluste laekumise kuupäevast alates sisse nõuda.
B. TOLLIMAKSUST VABASTAMISE TAOTLUSED EELNEVALT PEATAMATA TOLLIMAKSU SUHTES
1. Vastuvõetavad tollimaksust vabastamise taotlused, mille puhul tuleks tollimaksu tasumine peatada
(10)
Käesolevaga teavitatakse huvitatud isikuid vastavalt tollimaksust vabastamise määruse artiklile 3 esitatud täiendavate vabastustaotluste saamisest tabelis 3 nimetatud isikult. Kõnealuse isiku esitatud taotlusest tulenev laiendatud dumpinguvastase tollimaksu tasumise peatamine peaks jõustuma tabeli veerus „Jõustumise kuupäev” osutatud kuupäevast.
Tabel 3
Nimi
Aadress
Riik
Vabastamine vastavalt määrusele (EÜ) nr 88/97
Jõustumise kuupäev
TARICi lisakood
Winora-Staiger GmbH
Max-Planck-Straße 6, 97526 Sennfeld
DE
Artikkel 5
27.11.2008
A894
2. Vastuvõetamatud tollimaksust vabastamise taotlused
(11)
Tabelis 4 loetletud isikud esitasid samuti taotlused laiendatud dumpinguvastasest tollimaksust vabastamiseks.
Tabel 4
Nimi
Aadress
Riik
Cicli B Radsport Bornmann Import + Versand
Königstor 48, 34117 Kassel
DE
MSC Bikes SL
C/Hostalets, Nave 3. Pol. Ind. Puig-Xorigué, 08540 Centelles, Barcelona
ES
(12)
Kõnealuste isikutega seoses tuleb märkida, et nende taotlused ei vastanud tollimaksust vabastamise määruse artikli 4 lõikes 1 sätestatud vastuvõetavuskriteeriumidele, sest need taotluse esitajad kasutasid ühe kuu jooksul olulisi jalgratta varuosi jalgrataste tootmiseks või kokkupanemiseks alla 300 ühiku mudeli kohta.
(13)
Neid isikuid teavitati vastavalt ja neile anti võimalus esitada märkusi. Nende isikute laiendatud dumpinguvastase tollimaksu tasumist ei peatatud,
ON VASTU VÕTNUD KÄESOLEVA OTSUSE:
Artikkel 1
Käesolevaga vabastatakse tabelis 1 loetletud isikud määruse (EÜ) nr 71/79 alusel teatavate Hiina Rahvavabariigist pärit jalgratta varuosade impordile lõpliku dumpinguvastase tollimaksu laiendamisest, mis kehtestati Hiina Rahvavabariigist pärit jalgrataste suhtes määrusega (EMÜ) nr 2474/93. (6)
Vabastus jõustub iga isiku suhtes veerus pealkirjaga „Jõustumise kuupäev” osutatud kuupäeval.
Tabel 1
Dumpinguvastasest tollimaksust vabastatavad isikud
Nimi
Aadress
Riik
Vabastamine vastavalt määrusele (EÜ) nr 88/97
Jõustumise kuupäev
TARICi lisakood
Blue Ocean Hungary Ltd.
Sukorói u. 8, 8097 Nadap
HU
Artikkel 7
30.1.2008
A858
Canyon Bicycles GmbH
Koblenzer Straße 236, 56073 Koblenz
DE
Artikkel 7
4.12.2007
A856
Euro Bike Products
Ul. Starolecka 18, 61-361 Poznan
PL
Artikkel 7
6.8.2007
A849
KOVL spol. s.r.o
Choceradská 3042/20, 14100 Prague
CZ
Artikkel 7
29.3.2007
A838
MICPOL
Ul. Myśliborska 93 A/62, 03-185 Warsaw
PL
Artikkel 7
17.4.2007
A839
N&W Cycle GmbH
Mühlenhof 5, 51598 Friesenhagen
DE
Artikkel 7
11.10.2007
A852
Radsportvertrieb Dietmar Bayer GmbH
Zum Acker 1, 56244 Freirachdorf
DE
Artikkel 7
25.6.2007
A850
Special Bike Società Cooperativa
Via dei Mille n. 50, 71042 Cerignola (FG)
IT
Artikkel 7
22.1.2008
A533
Artikkel 2
Käesolevaga lükatakse tagasi tabelis 2 nimetatud isiku taotlus laiendatud dumpinguvastasest tollimaksust vabastamise kohta, mis on esitatud vastavalt määruse (EÜ) nr 88/97 artiklile 3.
Asjaomase isiku puhul tühistatakse laiendatud dumpinguvastase tollimaksu tasumise peatamine vastavalt määruse (EÜ) nr 88/97 artiklile 5 alates veerus „Jõustumise kuupäev” osutatud kuupäevast.
Tabel 2
Isikud, kelle puhul dumpinguvastase tollimaksu tasumise peatamine tühistatakse
Nimi
Aadress
Riik
Peatamine vastavalt määrusele (EÜ) nr 88/97
Jõustumise kuupäev
TARICi lisakood
Eusa Mart
European Sales & Marketing GmbH & Co. KG
An der Welle 4, 60322 Frankfurt am Main
DE
Artikkel 5
7.1.2008
A857
Artikkel 3
Tabelis 3 nimetatud isik kuulub ainsana vastavalt määruse (EÜ) nr 88/97 artiklile 3 uuritavate isikute ajakohastatud nimekirja. Kõnealuse isiku esitatud taotlustest tulenev laiendatud dumpinguvastase tollimaksu tasumise peatamine jõustus tabeli 3 veerus pealkirjaga „Jõustumise kuupäev” osutatud kuupäeval.
Tabel 3
Nimi
Aadress
Riik
Peatamine vastavalt määrusele (EÜ) nr 88/97
Jõustumise kuupäev
TARICi lisakood
Winora-Staiger GmbH
Max-Planck-Straße 6, 97526 Sennfeld
DE
Artikkel 5
27.11.2008
A894
Artikkel 4
Käesolevaga lükatakse tagasi tabelis 4 loetletud isikute esitatud laiendatud dumpinguvastasest tollimaksust vabastamise taotlused.
Tabel 4
Isikud, kelle dumpinguvastasest tollimaksust vabastamise taotlused lükatakse tagasi
Nimi
Aadress
Riik
Cicli B Radsport Bornmann Import + Versand
Königstor 48, 34117 Kassel
DE
MSC Bikes SL
C/Hostalets, Nave 3. Pol. Ind. Puig-Xorigué, 08540 Centelles, Barcelona
ES
Artikkel 4
Käesolev otsus on adresseeritud liikmesriikidele ning artiklites 1, 2, 3 ja 4 loetletud isikutele.
Brüssel, 22. jaanuar 2009

Labels: 4
1
8
3
18